# Az Odaát epizódjainak listája

### A Wikipédiából, a szabad lexikonból.

Itt található az Odaát (Supernatural) című televíziósorozat epizódlistája. Magyarországon az első évadot az RTL Klub vetítette péntek esténként.

### [szerkesztés] 1. Évad

Kép |  | Cím | Első vetítés |  | #
--- | --- | --- | --- | --- | ---
|  | Pilot | 2005. szeptember 13. |  | 101
Nyomtalanul | 2006. szeptember 8.
Dean felkeresi Samet és arra kéri segítsen megtalálni apjukat. Sam vonakodik visszatérni régi életmódjához. Szembekerülnek egy "Fehér ruhás nővel", aki az út mentén kísért és hűtlen férfiakra vadászik. Hamarosan Sam élete új fordulatot vesz, amikor a démon, ami 20 évvel ezelőtt megölte anyjukat, újra felbukkan.
|  | Wendigo | 2005. szeptember 20. |  | 102
Fenevad | 2006. szeptember 15.
Sam és Dean apjuk naplója nyomán eljutnak Colorado erdőségeibe. Magukat erdészeknek kiadva segítenek egy lánynak és az öccsének, akik eltűnt testvérüket keresik. Kiderül, hogy egy emberevő Wendigoval állnak szemben, amit csak tűzzel lehet elpusztítani.
|  | Dead In The Water | 2005. szeptember 27. |  | 103
Fulladás | 2006. szeptember 22.
Dean felfigyel egy különös esetre. Egy wisconsini tóba többen is belefulladtak, de a testüket sosem találták meg. Összebarátkoznak egy magányos anyával és fiával, akinek az apja szintén megfulladt. Rájönnek, hogy az áldozatok valamilyen módon kapcsolatba hozhatók és fény derül egy sötét titokra.
|  | Phantom Traveler | 2005. október 9. |  | 104
Zuhanás | 2006. szeptember 29.
Dean egy repülőtéri dolgozótól kap telefonhívást. Rejtélyes okokból lezuhant egy repülő, mindössze heten élték túl. A két testvér rájön, hogy egy démon áll a háttérben és most a túlélőkre vadászik. Fel kell szállniuk egy repülőre, hogy megtalálják, de Deannek szembe kell néznie repüléstől való félelmével is.
|  | Bloody Mary | 2005. október 11. |  | 105
Szellem a tükörben | 2006. október 6.
Sam és Dean az ohioi Toledoban nyomoznak egy férfi halálának ügyében, akinek kifolytak a szemei. Rájönnek, hogy Bloody Mary szelleme kísért egy tükrön keresztül, ami egy Mary nevű meggyilkolt lányé volt. A szellem megbünteti azokat, akik gyilkos titkot rejtegetnek. Sam saját titkával akarja előcsalogatni őt, hogy elpusztítsák.
|  | Skin | 2005. október 18. |  | 106
Barát a bajban | 2006. október 20.
Sam egyetemi barátját, Zachet letartóztatják barátnője meggyilkolásának vádjával. Zach húga, Rebecca segít az ügy felderítésében. Kiderül, hogy a valódi tettes az alakváltás képességével rendelkezik. A helyzet rosszra fordul, amikor az alakváltó Dean külsejét ölti magára.
|  | Hookman | 2005. október 25. |  | 107
Kampókéz | 2006. október 13.
Egy egyetemistát brutálisan meggyilkolnak. A diák barátnője azt állítja, hogy a támadó láthatatlan volt. Hamarosan újabb gyilkosság történik és az is a lányhoz kapcsolható. Sam és Dean egy kampókezű szellemére gyanakszanak. Talán a lány apja, egy tiszteletes, tudat alatt így védi lánya erkölcseit. De tévednek.
|  | Bugs | 2005. november 8. |  | 108
Rovarinvázió | 2006. október 27.
A két testvér megvizsgálja egy munkás szokatlan halálát egy lakópark építkezésén. A kisvárost elárasztják a halálos rovarok. Úgy gondolják valaki irányíthatja őket, de valójában egy ősi indián átok áll a háttérben. A lakópark elátkozott földre épült és közeleg az átok beteljesedésének órája.
|  | Home | 2005. november 15. |  | 109
Otthon, rémes otthon | 2006. november 3.
Samnek rémálmai vannak régi otthonukról, ezért a testvérek visszatérnek Kansasbe. A házban most egy új család lakik, akiket egy kopogó szellem terrorizál. Apjuk régi ismerősével, egy Missouri nevű médiummal próbálják a házból kiűzni a gonoszt. Azonban a házban nem csak egy szellem kísért.
|  | Asylum | 2005. november 22. |  | 110
Tiszta elmebaj! | 2006. november 10.
Apjuk üzenete alapján a két testvér eljut az Illinois-ban lévő Roosevelt Elmegyógyintézethez, aminek sötét múltja most is kísért. Akik bemerészkednek a lezárt épületbe, megőrülnek. Miközben két fiatalt akarnak kimenteni, Sam is elveszíti józanságát és Dean ellen fordul.
|  | Scarecrow | 2006. január 10. |  | 111
Madárijesztő | 2006. november 24.
Sam és Dean egy indianai kisvárosba indul, hogy eltűnt párok után nyomozzon. A testvérek összevesznek és külön válnak. Dean kideríti, hogy az út menti furcsa madárijesztő egy Vanir, ami áldozatokért cserébe a városkát védi. Sam eközben találkozik egy Meg nevű stoppos lánnyal, majd Dean megmentésére indul.
|  | Faith | 2006. január 17. |  | 112
Sötét erők markában | 2006. december 1.
Miközben egy szörnnyel küzd, Dean áramütést szenved és megsérül a szíve. Sam módot keres arra, hogy megmentse őt és rátalál egy prédikátorra, aki meggyógyítja a halálos betegeket. Később azonban felfedezik, hogy a prédikátor egy „Kaszástól” kap segítséget és minden egyes csoda valaki másnak az életébe kerül.
|  | Route 666 | 2006. január 31. |  | 113
A fekete furgon titka | 2006. december 8.
Deant megkeresi régi szerelme Cassie és arra kéri, hogy vizsgálja meg a környéken történt rasszista motivációjú gyilkosságokat, köztük apja halálát. A gyilkosságok egy rejtélyes fekete furgonhoz kapcsolódnak, ami nem hagy nyomokat. Fény derül rá, hogy Cassie családjának több köze van az ügyhöz, mint gondolnák.
|  | Nightmare | 2006. február 7. |  | 114
Rémálmok | 2006. december 15.
Samnek látomása van arról, hogy egy férfi meghal a michingani Saginawban. A haláleset bekövetkezik de öngyilkosságnak tűnik. Semmilyen természetfelettire utaló nyomot sem találnak, amíg rá nem jönnek, hogy a férfi fia, Max áll a háttérben, akinek telekinetikus képességei vannak. Sam aggasztó összefüggést fedez fel.
|  | The Benders | 2006. február 14. |  | 115
Gyilkos vadászat | 2006. december 22.
Minnesotában egy gyerek szemtanúja lesz egy férfi megmagyarázhatatlan eltűnésének. Sam és Dean nyomozni kezdenek, de hamarosan Samet is elrabolják. Dean egy helyi rendőrnőhöz társul. Rádöbbennek, hogy az emberrablások mögött egyszerű, ám gonosz emberek állnak.
|  | Shadow | 2006. február 28. |  | 116
Az árnyék | 2007. január 5.
Sam és Dean chicagoi nyomozásuk során Megbe botlik. Sam gyanakodni kezd Megre és rájönnek, hogy ő áll a két haláleset mögött. Miután leleplezik, Meg ősi Daevákat, árnyék kísérteteket uszít a testvérekre, de kiderül, hogy a csapdát nem is nekik, hanem apjuknak szánták.
|  | Hell House | 2006. március 30. |  | 117
Pokoltanya | 2007. január 12.
Egy elátkozott házat vizsgálnak, amelyben egy Mordecai nevű férfi szelleme kísért, aki állítólag felakasztotta hat lányát. Összetalálkoznak egy „profi” paranormális nyomozó párossal. Lehetséges, hogy valójában a páros által készített weboldal látogatóinak hite, a házban talált tibeti jelen keresztül, keltette életre a tulpát.
|  | Something Wicked | 2006. április 6. |  | 118
Az ősgonosz | 2007. január 19.
A testvérek egy kisvárosban nyomoznak ahol a gyerekek egy rejtélyes betegség miatt sorban kómába esnek. Kiderítik, hogy egy shtriga, egy több száz éves boszorkány szívja el a gyerekek életerejét. Dean felidézi gyerekkorukat, amikor az ő hibájából Sam majdnem meghalt ugyanezen boszorkány miatt.
|  | Provenance | 2006. április 13. |  | 119
A festmény bosszúja | 2007. január 26.
Sam és Dean egy festmény ügyében nyomoz. Bárki, aki megvette a képet hamarosan gyilkosság áldozata lett. Miután rájönnek, hogy magát a képet nem lehet elpusztítani, versenyt futnak az idővel, hogy ne legyen több áldozat. Eközben Sam megismerkedik egy antikvárius lányával és valami kialakul közöttük.
|  | Dead Man's Blood | 2006. április 20. |  | 120
A holtak vére | 2007. február 2.
Mikor meghal egy vámpírvadász John találkozik fiaival. Rájön, hogy a vámpírok megszerezték azt az antik Coltot, ami a megfelelő töltényekkel bármilyen természetfeletti lénnyel végez. A Winchesterek a fegyver nyomába erednek, hogy segítségével leszámolhassanak az életüket megkeserítő démonnal.
|  | Salvation | 2006. április 27. |  | 121
Megváltás | 2007. február 9.
Winchesterék alkalmat keresnek arra, hogy lecsapjanak a démonra. Samnek látomása van arról, hogy egy családot hamarosan megtámad a démon. Meg felhívja őket és megzsarolja Johnt, hogy adja át a Coltot. John elindul egy másik Colttal, míg az eredetit fiaira bízza, hogy mentsék meg a családot és öljék meg a démont.
|  | Devil's Trap | 2006. május 4. |  | 122
Halálcsapda | 2007. február 9.
Sam és Dean meg akarják menteni apjukat ezért Meget csapdába csalják és kiűzik testéből a gonoszt. Megtudják tőle hol tartják fogva Johnt és a megmentésére indulnak. Sikerül megmenteniük, fő ellenségüknek azonban nyomát vesztették. Hamarosan Dean gyanakodni kezd, hogy apjukat megszállta a démon.

### [szerkesztés] 2. Évad

Kép |  | Cím | Első vetítés |  | #
--- | --- | --- | --- | --- | ---
|  | In My Time Of Dying | 2006. szeptember 28. |  | 201
Miután kórházba vitték az autóbalesetet szenvedett Dean, Sam és John Winchestert, Dean arra ébred, hogy senki nem hallja, és nem is látja. Kiderül, hogy ő csak egy lélek, és a teste haldoklik. Ezalatt egy különleges szellem szedi áldozatait a kórházban, mialatt John megidézi a démont, akit korábban üldöztek. Egyezséget akar vele kötni...
|  | Everybody Loves a Clown | 2006. október 5. |  | 202
Egy bohóc szedi áldozatait egy vándorcirkusz közelében elég furcsa módon. A gyerekek közelébe férkőzik, akik beengedik őt a házba. Miután bent van, a bohóc végez a szülőkkel, de békén hagyja a gyerekeket. Dean és Sam az ügy megoldása mellett még kapcsolatba kerül apjuk régi ismerősével Ellennel, és a lányával, Joval.
|  | Bloodlust | 2006. október 12. |  | 203
Dean és Sam a nyomokat követve egy kisvárosba érkezik, ahol rájönnek, hogy vámpírok tanyáznak. Azonban a vámpíroknak sem egyszerű a helyzetük, hiszen nyomukban van Gordon Walker, a megszállott vámpírvadász, aki bármire képes, csakhogy megölje az éjszaka teremtményeit. Lelki állapota miatt Dean nagyon jól kijön a vámpírvadásszal.
|  | Children Shouldn't Play With Dead Things | 2006. október 19. |  | 204
Sam és Dean, mialatt édesanyjuk sírját látogatják meg, egy különös sírhelyre akadnak: az összes növény elszáradt a sír körül. Dean rosszat sejt emögött. Kiderül, hogy a halott egy fiatal lány volt, akit megcsalt a barátja. Később ez a barát is meghal; valami elvágja a torkát. A Winchester-fivérek rájönnek, hogy egy zombi áll a háttérben. De ki irányítja?
|  | Simon Said | 2006. október 26. |  | 205
Samnek újabb látomása lesz, amiben egy öreg, békés fekete férfi telefonhívást kap, majd bemegy egy fegyverkereskedésbe, végez az eladóval és önmagával. Sam úgy gondolja, hogy ennek az egésznek köze lehet egy olyan személyhez, mint amilyen ő maga is, és akikről a démon beszélt nekik korábban. (a Winchester-fivérek már találkoztak egy hasonló fiúval, Max-szel, a "Rémálmok" c. részben)
|  | No Exit | 2006. november 2. |  | 206
Különös dolgok történnek egy nagyvárosi panelházban: egy szellem szedi áldozatait, akik mind szőke, fiatal nők. Sam és Dean az ügy nyomába ered, ám a vadászat során csatlakozik hozzájuk Jo is, akinek ez az első vadászata. Ő akar lenni a csali. A fiúk ennek nem örülnek, de ha le akarják állítani H.H.Holmes, a tömeggyilkos szellemét el kell fogadniuk az ötletet.
|  | The Usual Suspects | 2006. november 9. |  | 207
A Winchester fivéreket letartóztatták. Deant csalásokkal és a St. Louisban történt gyilkosságokkal vádolják (lásd: 1.06 Barát a bajban -alakváltó gyilkolt Dean képében). Ezzel egyidőben a városban gyilkosságok történnek, amelyek mögött Sam egy bosszúálló szellemet sejt. De vajon mi lehet az oka, hogy a kísértet öl, és hogyan kapcsolódik a nyomozóhoz?
|  | Crossroad Blues | 2006. november 16. |  | 208
Halálesetekről számolnak be az újságok. Az áldozatok mind úgy haltak meg, hogy vérengző vadállatok támadták meg őket, azonban ez csak a képzeletükben történt. Sam és Dean egyből arra gondol, hogy ezek a lények Fekete kutyák voltak, ám amikor a nyomozás során az útkereszteződésben egy furcsa kis dobozt találnak, máris máshogy gondolják a dolgot.
|  | Croatoan | 2006. december 7. |  | 209
Samnek ismét látomása lesz, amiben Dean megöl egy fiatalt, aki az életéért könyörög, és azt hajtogatja, hogy "Nincs bennem". Mikor elmennek a helyre, hogy utánajárjanak az ügynek, rá kell jönniük, hogy egy démoni vírus szedi az áldozatait. A lakók sorra fertőződnek meg, és támadják meg az egészségeseket. Senki sincs többé biztonságban...
|  | Hunted | 2007. január 11. |  | 210
Ava, egy Samhez hasonló látó kap látomást Sam haláláról. Ezért felkeresi a férfit, hogy megakadályozza a katasztrófát. Deant közben elrabolja a "régi" ismerősük, a vadász Gordon (lásd: 2.03 Bloodlust). Gordonnak az a célja, hogy végezzen az összes olyan fiatallal, akinek valamilyen különleges képessége van. Pont olyanokkal, mint Sam...
|  | Playthings | 2007. január 18. |  | 211
Egy ódivatú szálló készül bezárni kapuit, azonban megmagyarázhatatlan dolgok történnek. Ellen javaslatára Sam és Dean az ügy nyomába ered, és kiderítik, hogy a hotelben lévő babaházban a bábuk pont olyan helyzetet vesznek fel, mint az áldozatok. Voodoo mágiára tippelnek. Közben elkeseredésében Sam a pohár fenekére néz rendesen, és olyat ígértet meg Deannel, amit nem szabadna.
|  | Night Shifter | 2007. január 25. |  | 212
Egy bankrablásról szólnak a hírek. Épp egy túszt engednek ki. Aki fegyverrel kikíséri a túszt pedig nem más, mint Dean. De hogyan is keveredett ebbe az egész ügybe? A Winchester fivérek a sorozatos rablások miatt jöttek a városba. Az érdekes az egészben, hogy az elkövető eddig soha nem csinált hasonlót. És a szeme világít a kamerában. Kiderül hát, hogy az ellenfél egy alakváltó.
|  | Houses Of The Holy | 2007. február 1. |  | 213
Tévénézés közben egy lánnyal különös dolog történik. Megremeg a szoba, és egy vakító fény jelenik meg előtte, aki beszél hozzá. Később a lányt az elmegyógyitézetben tartják, ugyanis a hang ösztönzésére gyilkolt. Állítása szerint rossztevőt ölt meg. A hang, akit Istenének tulajdonít. De vajon tényleg Isten akarata volt az egész, vagy csak egy szellem szórakozik?
|  | Born Under A Bad Sign | 2007. február 8. |  | 214
Sam arra eszmél, hogy csupa vér a keze, és hogy nem emlékszik semmire. Dean már több hete keresi őt. Nem tudják mi történhetett, miért nem emlékszik Sam semmire. Próbálják kideríteni, mi áll a háttérben, de Sam tudja, hogy ő elkövette a gyilkosságot. Csak épp nem emlékszik semmire. Közben ismét feltűnik a színen Jo.
|  | Tall Tales | 2007. február 15. |  | 215
Talán az egyik legviccesebb és legfurcsább történetbe csöppen bele Sam és Dean, mialatt próbálnak egy ügyet kideríteni. Egy professzor hal meg egy lány szelleme miatt. Egy aligátor jelenik meg a csatornában. Földönkívüliek rabolnak el egy egyetemistát, majd kényszerítik egy lassú táncra. Sam és Dean próbálja kideríteni, hogy melyik természetfeletti lény van ilyen vicces kedvében.
|  | Road Kill | 2007. március 15. |  | 216
Molly és férje, David az ötödik házassági évfordulójukon épp egy erdei úton kocsikáznak, mikor egy férfi áll az útra. A nő elrántja a kormányt, majd egy fának csapódnak. Mikor felébred nem találja a férjét. Elindul megkeresni, és talál egy elhagyatott házat, ahol az "elütött" férfi is ott van. Üldözni kezdi Mollyt, aki az útra kiszaladva épp a Winchester testvérek kocsiját állítja meg...
|  | Heart | 2007. március 22. |  | 217
Sam és Dean különös eset után nyomozva érkeznek San Franciscoba. Az összes áldozat teli van harapás- és karmolásnyomokkal, és egyúttal a szívük is hiányzik. A boncoló farkasra, vagy pitbullra tippelne, azonban a Winchester testvérek tudják, hogy egy vérfarkassal van dolguk. Az egyik nyomot követve összeismerkednek Madisonnal, az egyik áldozat ismerősével. Sam közeli kapcsolatba kerül a lánnyal.
|  | Hollywood Babylon | 2007. április 19. |  | 218
|  | Folsom Prison Blues | 2007. április 26. |  | 219
|  | What Is and What Should | 2007. május 3. |  | 220
|  | All Hell Breaks Loose (1) | 2007. május 10. |  | 221
|  | All Hell Breaks Loose (2) | 2007. május 17. |  | 222

A lap eredeti címe "http://hu.wikipedia.org../../../a/z/_/Az_Oda%C3%A1t_epiz%C3%B3djainak_list%C3%A1ja_ff57.html"

Kategória: Televíziósorozatok epizódlistái

##### Views

- Szócikk
- Vitalap
- Aktuális változat

##### Keresés

##### Más nyelveken

- English